Formula 1: Carlos Sainz a câştigat Grand Prix-ul Australiei. Max Verstappen a abandonat cursa
Pilotul spaniol al echipei Ferrari, Carlos Sainz, a câştigat Marele Premiu al Australiei la Formula 1, disputat, duminică, la Melbourne, unde campionul mondial, olandezul Max Verstappen, a abandonat în turul trei.
Carlos Sainz s-a impus în faţa coechipierului său monegasc Charles Leclerc, iar britanicul Lando Norris (McLaren) a completat podiumul.
Triplul campion mondial în exerciţiu Max Verstappen, liderul campionatului, a fost nevoit să abandoneze la începutul cursei din cauza unei probleme mecanice la monopostul său Red Bull.
Liderul campionatului a suferit primul său abandon din 10 aprilie 2022, la Melbourne. Odată cu acesta, seria sa de 43 de clasări consecutive în puncte a luat sfârşit.
Scuderia Ferrari a semnat prima dublă de la Grand Prix-ul din Bahrain în 2022, potrivit News.ro.
RACE CLASSIFICATION (LAP 58/58)
March 24, 2024
Sursa: News.ro
Dată publicare:
24-03-2024 09:28